टैगोर को गांधी ने लिखा, ‘यह जान कर मुझे गहरा दुःख हुआ है कि मेरे प्रति अगाध स्नेह और मेरी निर्णय क्षमता में विश्वास के कारण बहक कर आपने एक ऐसे समझौते का समर्थन कर दिया जो कि पता लगा बंगाल के लिए अन्यायकारी है। मेरा अब यह कहना व्यर्थ है कि मेरे प्रति स्नेह से आपका निर्णय प्रभावित नहीं होना चाहिए था, या यह कि मेरी निर्णय क्षमता के प्रभाव में आपको एक ऐसा समझौता मान नहीं लेना चाहिए था जिसके बारे में अपना स्वतंत्र निर्णय करने के साधन आपको उपलब्ध थे...। वैसे मैं बिल्कुल भी नहीं मानता कि कोई गलती हुई है।’